**REPUBLIKA HRVATSKA**

**ZAGREBAČKA ŽUPANIJA**

 **OPĆINA DUBRAVICA**

 **Općinsko vijeće**

Na temelju odredbi članka 57. stavka 4. Zakona o porezu na dohodak („Narodne novine“ broj 115/16, 106/18, 121/19, 32/20, 138/20, 151/22, 114/23, 152/24), članka 13. Zakona o turizmu („Narodne novine“ broj 156/2023), članka 2. Pravilnika o paušalnom oporezivanju djelatnosti iznajmljivanja i organiziranja smještaja u turizmu („Narodne novine“ broj 01/2019, 01/2020, 138/2020, 1/2021, 156/2022, 1/2024, 16/2025), Pravilnika o pokazateljima za praćenje razvoja i održivosti turizma („Narodne novine“ broj 112/2024) i članka 21. Statuta Općine Dubravica (Službeni glasnik Općine Dubravica br. 01/2021, 03/2024, 04/2025), na prijedlog općinskog načelnika, Općinsko vijeće Općine Dubravica na svojoj 03. sjednici održanoj dana \_\_. rujna 2025. godine donijelo je

**ODLUKU**

**o visini paušalnog poreza po krevetu, po smještajnoj jedinici u kampu i/ili kamp odmorištu,**

**po smještajnoj jedinici u objektu za robinzonski smještaj, za djelatnosti iznajmljivanja i smještaja u turizmu na području Općine Dubravica za 2026. godinu**

**Članak 1.**

Ovom Odlukom određuje se visina iznosa paušalnog poreza po krevetu u sobama, apartmanima i kućama za odmor, po smještajnoj jedinici u kampu i/ili kamp-odmorištu te smještajnoj jedinici u objektu za robinzonski smještaj, za djelatnosti iznajmljivanja i smještaja u turizmu koje se obavljaju na području Općine Dubravica za 2026. godinu.

Ova se Odluka o visini iznosa paušalnog poreza donosi prema indeksu turističke razvijenosti za 2024. godinu po kojem je Općina Dubravica razvrstana u IV. kategoriju, sve temeljem članka 13. Zakona o turizmu („Narodne novine“ broj 156/2023) i Pravilnika o pokazateljima za praćenje razvoja i održivosti turizma („Narodne novine“ broj 112/2024), a u granicama propisanim Zakonom o porezu na dohodak („Narodne novine“ broj 115/16, 106/18, 121/19, 32/20, 138/20, 151/22, 114/23, 152/24).

**Članak 2.**

Iznos godišnjeg paušalnog poreza na dohodak iz članka 1. ove Odluke utvrđuje se u visini od **~~19,91 euro~~** 20,00 eura po krevetu odnosno po smještajnoj jedinici u kampu i/ili kamp-odmorištu i po smještajnoj jedinicu u objektu za robinzonski smještaj, u svim naseljima na području Općine Dubravica u kojima se obavlja djelatnost iznajmljivanja i smještaja u turizmu.

**Članak 3.**

 Ova Odluka objaviti će se u „Službenom glasniku Općine Dubravica“, a stupa na snagu od 01. siječnja 2026. godine te će se dostaviti Ministarstvu financija, Poreznoj upravi radi objave na mrežnim stranicama Porezne uprave.

OPĆINSKO VIJEĆE OPĆINE DUBRAVICA

KLASA: 024-02/25-01/

URBROJ: 238-40-02-25-

Dubravica, \_\_. rujan 2025.

 Predsjednik Ivica Stiperski